**URAD PREDSEDNIKA REPUBLIKE**

**DRŽAVNI ZBOR REPUBLIKE SLOVENIJE**

**DRŽAVNI SVET REPUBLIKE SLOVENIJE**

**USTAVNO SODIŠČE REPUBLIKE SLOVENIJE**

**RAČUNSKO SODIŠČE REPUBLIKE SLOVENIJE**

**VARUH ČLOVEKOVIH PRAVIC REPUBLIKE SLOVENIJE**

**DRŽAVNA REVIZIJSKA KOMISIJA REPUBLIKE SLOVENIJE**

**INFORMACIJSKI POOBLAŠČENEC REPUBLIKE SLOVENIJE**

**KOMISIJA ZA PREPREČEVANJE KORUPCIJE REPUBLIKE SLOVENIJE**

**DRŽAVNA VOLILNA KOMISIJA**

**FISKALNI SVET**

**SODNI SVET**

**ZAGOVORNIK NAČELA ENAKOSTI**

**VRHOVNO SODIŠČE REPUBLIKE SLOVENIJE**

**VRHOVNO DRŽAVNO TOŽILSTVO**

**DRŽAVNO ODVETNIŠTVO**

**OBČINE**

**ZDRUŽENJE OBČIN SLOVENIJE**

**SKUPNOST OBČIN SLOVENIJE**

**ZDRUŽENJE MESTNIH OBČIN SLOVENIJE**

**MINISTRSTVA**

**ORGANI V SESTAVI MINISTRSTEV**

**VLADNE SLUŽBE**

**UPRAVNE ENOTE**

Številka: 1002-79/2024-3130-162

Datum: 3. 6. 2024

Zadeva: Dogovor o uskladitvi vrednosti plačnih razredov plačne lestvice in datumu izplačila regresa za letni dopust v letu 2024 – Dodatno obvestilo

Zveza: Dopis št. 1002-79/2024-3130-18 z dne 12. 2. 2024

Z dopisom navedenim pod zvezo smo vas obvestili, da so Vlada Republike Slovenije (v nadaljevanju: vlada) in reprezentativni sindikati javnega sektorja podpisali Dogovor o uskladitvi vrednosti plačnih razredov plačne lestvice in datumu izplačila regresa za letni dopust v letu 2024 (v nadaljevanju: dogovor) in [Aneks h Kolektivni pogodbi za negospodarske dejavnosti v Republiki Sloveniji](https://www.uradni-list.si/glasilo-uradni-list-rs/vsebina/2022-01-3306/aneks-h-kolektivni-pogodbi-za-negospodarske-dejavnosti-v-republiki-sloveniji%22%20%5Ct%20%22_blank) (v nadaljevanju: Aneks h KPND) ter Aneks št. 14 h Kolektivni pogodbi za javni sektor (KPJS) (v nadaljevanju: Aneks št. 14 h KPJS), ki sta bila sklenjena za realizacijo Dogovora.

Dogovor in aneksa so bili objavljeni v Uradnem listu RS, št. 12, dne 9. 2. 2024.[[1]](#footnote-1)

Kot smo vas obvestili dogovor določa tudi zavezo glede uskladitve **vrednosti plačnih razredov plačne lestvice.** Višina uskladitve vrednosti plačnih razredov plačne lestvice iz priloge 1 Zakona o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15,23/17 – ZDOdv, 67/17, 84/18, 204/21 in 139/22, v nadaljnjem besedilu: ZSPJS), nominalnih osnov in dodatkov, ki so določeni v nominalni vrednosti po Uredbi o plačah in drugih prejemkih javnih uslužbencev za delo v tujini ter Uredbe o plačah in drugih prejemkih pripadnikov Slovenske vojske pri izvajanju obveznosti, prevzetih v mednarodnih organizacijah oziroma z mednarodnimi pogodbami znaša 80 odstotkov rasti cen življenjskih potrebščin v obdobju december 2022 – december 2023. Uskladitev vrednosti plačnih razredov ter nominalnih osnov in dodatkov iz te točke se izvede 1. junija 2024.

Skladno s petim odstavkom 5. člena ZSPJS se višina uskladitve vrednosti plačnih razredov za javne uslužbence določi s kolektivno pogodbo za javni sektor. V Aneksu št. 14 h KPJS[[2]](#footnote-2) je skladno z dogovorom v 2. členu določeno, da višina uskladitve vrednosti plačnih razredov plačne lestvice za javne uslužbence znaša 3,36 odstotkov. Določeni pa so tudi višji dodatki za specializacijo, magisterij, doktorat in višji dodatki za manj ugodne delovne pogoje (dodatek za izpostavljenost pri delu v kontroliranem območju ionizirajočega sevanja in dodatki za izpostavljenost pri delu s citostatiki). V 5. členu pa je določeno, da ta aneks začne veljati 1. junija 2024. Iz navedenega izhaja, da se pri plačah za junij 2024, ki bodo izplačane v mesecu juliju 2024, javnim uslužbencem izplača osnovna plača in dodatki, ki so višji za 3,36 odstotkov. V dopisu z dne 12. 2. 2024 smo vas obvestili tudi, da bo zaradi realizacije 1. točke dogovora pripravljena tudi novela Zakona o sistemu plač v javnem sektorju, saj se skladno s 5. členom ZSPJS višina uskladitve vrednosti plačnih razredov za funkcionarje določi s tem zakonom. Zaradi realizacije Dogovora bo spremenjena plačna lestvica, ki je določena v prilogi 1 zakona.

V tej zvezi vas obveščamo, da je bil **dne 7. 5. 2024 v Uradnem listu RS, št. 38/24 objavljen Zakon o spremembi Zakona o sistemu plač v javnem sektorju – ZSPJS-AB**[[3]](#footnote-3).

Ker se za enak odstotek, kot je določen v KPJS, torej za 3,36 odstotka, s 1. junijem 2024 povišajo tudi nominalne osnove in nekateri dodatki za delo v tujini, je vlada sprejela tudi Uredbo o spremembah Uredbe o plačah in drugih prejemkih javnih uslužbencev za delo v tujini, ki je bila dne 24. 5. 2024 objavljena v Uradnem listu RS št. 43[[4]](#footnote-4). Sprejeti sta bili tudi Uredba o spremembah Uredbe o plačah in drugih prejemkih pripadnikov Slovenske vojske pri izvajanju obveznosti, prevzetih v mednarodnih organizacijah oziroma z mednarodnimi pogodbami in Uredba o spremembah in dopolnitvi Uredbe o enotni metodologiji in obrazcih za obračun in izplačilo plač v javnem sektorju, ki sta bili objavljeni dne 31. 5. 2024 v Uradnem listu RS št. 44/24[[5]](#footnote-5). Višje nominalne osnove in višji dodatki se bodo tudi začeli uporabljati pri plači za junij 2024 (izplačilo v juliju 2024).

Nove višine vrednosti plačnih razredov plačne lestvice in dodatkov ter nominalnih osnov, so vam dostopne tudi na spletni strani ministrstva https://www.gov.si/teme/placni-sistem/.

Ministrstva prosimo, da s tem dopisom seznanite proračunske uporabnike iz vaše pristojnosti.

S spoštovanjem,

 mag. Franc Props

 minister

Poslano:

* naslovnikom po elektronski pošti
1. <https://www.uradni-list.si/_pdf/2024/Ur/u2024012.pdf> [↑](#footnote-ref-1)
2. https://www.uradni-list.si/glasilo-uradni-list-rs/vsebina/2024-01-0303/aneks-st--14-h-kolektivni-pogodbi-za-javni-sektor-kpjs [↑](#footnote-ref-2)
3. https://www.uradni-list.si/glasilo-uradni-list-rs/vsebina/2024-01-1293/zakon-o-spremembi-zakona-o-sistemu-plac-v-javnem-sektorju-zspjs-ab [↑](#footnote-ref-3)
4. https://www.uradni-list.si/glasilo-uradni-list-rs/vsebina/2024-01-1425/uredba-o-spremembah-uredbe-o-placah-in-drugih-prejemkih-javnih-usluzbencev-za-delo-v-tujini [↑](#footnote-ref-4)
5. https://www.uradni-list.si/glasilo-uradni-list-rs/celotno-kazalo/202444 [↑](#footnote-ref-5)